b'\n_START_ARTICLE_\nTransport i Gr\xc3\xb8nland\n_START_PARAGRAPH_\nTransportsystemet i Gr\xc3\xb8nland er meget us\xc3\xa6dvanligt, idet Gr\xc3\xb8nland ikke har nogen jernbaner, ingen indenlands vandveje og n\xc3\xa6sten ingen veje mellem byerne. Der er 150 km veje i hele landet og 60 km er asfalteret. To byer er forbundet med en 4,5 km vej Ivittuut og Kangilinnguit; resten er isoleret. Historisk set er st\xc3\xb8rstedelen af transporten foreg\xc3\xa5et med b\xc3\xa5de omkring og ved kysten om sommeren og med hundesl\xc3\xa6de om vinteren, hovedsageligt i Nord- og \xc3\x98stgr\xc3\xb8nland.\n_START_SECTION_\nS\xc3\xb8transport og havne\n_START_PARAGRAPH_\nDer er havne ved Ilulissat, Kangerlussuaq (S\xc3\xb8ndre Str\xc3\xb8mfjord), Qaqortoq, Narsaq, Nuuk (Godth\xc3\xa5b), Aasiaat og Sisimiut. Flere andre byer har sm\xc3\xa5 havne. De eneste to kommercielle brugere af havnene er Royal Arctic Line og Arctic Umiaq Line.\n_START_SECTION_\nLufttransport\n_START_PARAGRAPH_\nDa Danmark blev besat under 2. verdenskrig, overtog USA varetageslen af den danske kolonis forhold, herunder forsvaret. Der blev under 2. verdenskrig af amerikanerne anlagt en r\xc3\xa6kke lufthavne i Gr\xc3\xb8nland. Lufthavnene fik kodenavnene Bluie West One til Bluie West Eight p\xc3\xa5 den vestlige side af Gr\xc3\xb8nland og Bluie East One til Bluie East Four p\xc3\xa5 den \xc3\xb8stlige side._NEWLINE_Den st\xc3\xb8rste af disse lufthavne var engang Sondrestrom Air Base, men er nu Kangerlussuaq Lufthavn som er det internationale knudepunkt for rejser til Gr\xc3\xb8nland, da lufthaven kan h\xc3\xa5ndtere st\xc3\xb8rre widebody-fly. Amerikanske myndigheder fik p\xc3\xa5 et tidspunkt ideen om at bygge en vej fra Kangerlussuaq til den anden st\xc3\xb8rste lufthavn i Narsarsuaq, flere hundrede kilometer mod syd. Ideen blev kasseret efter gennemf\xc3\xb8relsen af studier, der viste at projektet ikke ville v\xc3\xa6re muligt._NEWLINE_Gr\xc3\xb8nland har i dag 18 flyvepladser, hvoraf 14 er asfalterede. Alle indenrigsflyvninger bliver varetaget af Air Greenland. Internationale flyvninger er begr\xc3\xa6nsede til 4 ugentlige flyvninger fra K\xc3\xb8benhavn til Kangerlussuaq._NEWLINE_Air Iceland flyver fra Reykjav\xc3\xadk til Narsarsuaq. Selskabet tilbyder ogs\xc3\xa5 dagsrejser til vildn\xc3\xa6sset fra Reykjav\xc3\xadk til Kulusuk p\xc3\xa5 Gr\xc3\xb8nlands \xc3\xb8stkyst. Air Iceland flyver til Ittoqqortoormiit over Kulusuk en-to gange om ugen hele \xc3\xa5ret. Flyvninger fra Reykjavik bliver gennemf\xc3\xb8rt hele \xc3\xa5ret. Fra april 2011 vil der blive tilbudt flere flyvninger fra Reykjavik til Ilulissat hele \xc3\xa5ret.'